Servizz nazzjonali ta' konsulenti ġerijatriċi li se jibdew joffru s-servizzi tagħhom fid-djar tal-anzjani li ma jistgħux joħorgu minn darhom.

S'issa dawn l-anzjani kien ikollhom imorru l-outpatients tal-isptar Mater Dei jew għand il-privat.

Dan is-servizz ma jissostitwix lit-tabib, għaliex l-irwol tal-konsulent huwa differenti minn dak tat-tabib u tintalab l-assistenza tiegħu meta l-problema jkollha bżonn attenzjoni speċjalizzata.

Is-Segretarju Parlamentari Justyne Caruana spjegat li permezz ta' dan is-servizz, il-Gvern qed iżomm is-servizzi fil-komunità fiċ-ċentru tal-ħidma.

Fl-indirizz tagħha stqarret li l-idea ta' dan is-servizz nibtet minn suġġeriment tal-pubbliku stess u li b'dan is-servizz se tkun qed tingħata l-massimu tal-kura possibbli lill-anzjani.

L-anzjani kollha ta' 'l fuq minn 60 sena jistgħu jibbenefikaw minn dan is-servizz b'xejn.

L-uniku fattur importanti biex anzjan japplika huwa li jkun home bound, jiġifieri l-kundizzjonijiet tiegħu ma jippermettilux li joħroġ mid-dar.

L-anzjani jistgħu jikkuntattjaw iċ-centru servizz anzjan biex jiggwidawhom fl-applikazzjoni għal dan is-servizz.

Servizz nazzjonali bla ħlas għall-anzjani


Inġabru r-rigali kollha mingħand il-ħafna mijiet t'individwi u anke kumpaniji li ħasbu u xtraw rigal lill-kważi elfejn tifel u tifla għal dawn il-festi tal-Milied.

Il-kampanja Children's Dreams, tiġi organizzata ta' kull sena mill-Fondazzjoni għall-Ħarsien Soċjali (FSWS), bil-għan li tferraħ tfal li għal xi raġuni jkunu mċaħħda minn affarijiet materjali.

Ir-rigali jvarjaw minn ħwejjeġ sa anke apparat elettroniku.

Il-Ministru għall-Familja, Drittijiet tat-Tfal u Solidarjetà Soċjali, Michael Falzon qal li din il-kampanja hija turija ċara tal-ġenerożità tal-poplu Malti, li f'okkażjonijiet bħal dawn jingħaqad biex joħloq tbissima u aspirazzjoni lil dawn it-tfal.

Min-naħa tiegħu l-Kap Eżekuttiv tal-FSWS, Alfred Grixti faħħar il-ħaddiema kollha tal-FSWS għall-impenn u d-dedikazzjoni kollha li juru matul is-sena kollha, speċjalment fix-xogħol ma' dawk l-iktar vulnerabbli.

ARA: Miġbura €150,000 f'rigali matul il-kampanja Children's Dreams


Il-Ministru għall-Ġustizzja, Kultura u Gvern Lokali Owen Bonnici ppreżenta l-premji ta' żewġ kompetizzjonijiet li ġew organizzati bħala parti miċ-ċelebrazzjoni tas-Sena Ewropea tal-Wirt Kulturali.

Waħda minn dawn il-kompetizzjonijiet kienet għall-istudenti tal-iskejjel sekondarji, waqt li l-oħra kienet immirata għal dilettanti u prattikanti tal-fotografija.

Matul din is-sena, id-Direttorat tal-Kultura ppromwova l-għan ta' din is-sena dedikata għall-wirt kulturali mal-iskejjel.

L-islogan għal din is-sena kien; Il-wirt tagħna: fejn il-passat jiltaqa' mal-futur.

Il-Ministru Bonnici faħħar din l-inizjattiva, "minħabba li huwa importanti li nippreservaw u ngħaddu l-wirt kulturali tagħna lil ġenerazzjonijiet futuri.

Il-messaġġ li aħna xtaqna nwasslu hu li waqt li forsi hemm min jara l-wirt bħala xi ħaġa 'tal-passat' jew statika, din fil-verità tevolvi permezz ta' kuntatt magħha.

Barra minn hekk, il-wirt tagħna għandu rwol siewi fit-tfassil tal-futur ta' pajjiżna u tal-Ewropa.

Fil-fatt, din kienet waħda mir-raġunijiet għala ridna nressqu l-wirt kulturali lejn iż-żgħażagħ tagħna, b'mod speċjali waqt din is-sena dedikata għal wirt kulturali,"

Fost l-inizjattivi li saru, ġew organizzati żewġ kompetizzjonijiet.

Waħda kienet immirata lejn studenti tas-sekondarja fejn ġew imħeġġa li jiskopru aktar u jesploraw il-writ kulturali Malti u Għawdxi.

L-istudenti ġew imħeġġa li jagħmlu proġett, u 10 skejjel ressqu proġett.

L-ewwel premju ntrebaħ mill-Kulleġġ ta' Santa Margerita – Skola Sekondarja Bormla li ressqu proġett fuq 'L-Avvenimenti Kulturali f'Malta matul is-Sena.

L-iskola se tingħata voucher b'valur ta' €500 f'kotba.

Fit-tieni post ġie l-Kulleġġ ta' San Mikiel – Santa Venera li ressaq il-proġett 'Il-Purċissjoni tal-Bambin'.

L-Iskola se tingħata voucher ta' €200 f'kotba.

Kull skola oħra li pparteċipat se tingħata voucher ta' €50 f'kotba.

It-tieni kompetizzjoni kienet immirata lejn dilettanti u prattikanti tal-fotografija li ġew inkoraġġuti biex josservaw u jirrekordjaw il-wirt lokali bil-cameras, kreattività u perspettiva tagħhom.

Ġew irreġistrati 59 ritratt.

L-ewwel premju ntrebaħ mis-Sa Shirley Calleja li se tingħata ċekk ta' €500.

It-tieni premju ntrebaħ mis-Sur Geogre Abdilla li se jingħata ċekk ta' €300.

Fit-tielet post, ġiet is-Sa Emily Calleja li se tingħata ċekk ta' €200.

Dawn it-tliet ritratti rebbieħa, u disgħa oħra se jkunu fil-kalendarju uffiċjali tal-Gvern għas-sena 2019 li jiġi ppublikat mill-Uffiċċju tas-Segretarju Permanenti Ewlieni.

L-aħħar 9 fotografi se jingħataw premju ta' €50 kull wieħed.

L-għan ta' din is-Sena Ewropea tal-Wirt Kulturali kien biex in-nies jiġu nkoraġġuti aktar li jiskopru u jimpenjaw ruħhom fil-wirt kulturali, kif ukoll biex jiġi rraffurzat is-sens ta' appartenenza.

Dan il-Gvern huwa impenjat biex jibqa' jinvesti fil-kultura tagħna u dejjem jisħaq għal kultura aċċessibbli b'mod li jħeġġeġ u jippromwovi aktar il-kultura rikka ta' pajjiżna fid-diversi forom tagħha.

Jitħabbru r-rebbieħa ta' kompetizzjonijiet relatati mas-sena Ewropea tal-Wirt Kulturali


Il-Prim Ministru tan-Norveġja Erna Solberg għada l-Erbgħa se tagħmel żjara uffiċjali f'Malta.

Matulha hija se jkollha laqgħa ta' korteżija mal-President ta' Malta.

Wara l-Prim Ministru Norveġiża flimkien mad-delegazzjoni tagħha se jkollha taħdidiet mal-Prim Ministru Joseph Muscat.

Wara l-laqgħa ż-żewġ pajjiżi mistennija jiffirmaw memoranda of understanding .

Il-Prim Ministru tan-Norveġja ġejja Malta għada


Il-Parlament ilbieraħ filgħaxija fakkar is-70 anniversarju tal-olokawst u żamm minuta silenzju biex jagħti ġieħ lill-vittmi – sitt miljun Lhud, fosthom 1,500,000 tifel u tifla.

Il-Ministru għall-Edukazzjoni Evarist Bartolo qal li l-okkazzjoni m'għandhiex tkun biss tifkira tal-vittmi iżda li naħdmu biex nitgħallmu l-lezzjonijiet minn dan l-avveniment ħalli affarijiet koroħ bħal dawn ma jerġgħux jiġru.

Id-deputat Nazzjonalista Tonio Fenech irrefera għall-abort u sejjaħlu "l-olokawst modern".

Huwa qal li fl-Istati Uniti biss, mill-1973, inqatlu 60 miljun tarbija mhux mitwielda.

Id-deputat speaker Ċensu Galea qal li olokawst modern ieħor huwa l-assassinju tal-karattur u appella lill-membri parlamentari u liċ-ċittadini kollha Maltin u Għawdxin beix joqgħdu attenti qabel ma jaqbdu u jiktbu fi blogs fuq ħaddieħor.

Il-Parlament ifakkar l-olokawst...isir appell importanti


Paul Muscat, missier ta' disà u ħamsin sena mis-Sannat li huwa kaptan tal-Gozo Channel u s-sieħba tiegħu, Ingliża ta' tnejn u ħamsin sena nstabu mingħajr ħajja f'kamra fil-bajja ta' Mġarr ix-Xini f'Għawdex.

One News jinsab informat li x'aktarx il-vittmi mietu wara li ħareġ xi gass minn cooker jew heater fil-kamra fejn kienu joqogħdu.

L-ewwel investigazzjonijiet juru li l-koppja x'aktarx ilha mingħajr ħajja mit-Tlieta li għadda.

Kienu l-qraba tal-vittmi li għall-ħabta tas-siegħa u nofs rraportaw in-nuqqas tagħhom mal-pulizija.

Rapport li skatta operazzjoni konġunta flimkien mal-Forzi Armati ta' Malta biex jiġi sgassat il-bieb tal-boathouse fejn kienet tgħix din il-koppja.

Bit-toroq tal-inħawi tal-bajja ingħalqu għat-traffiku biex tkun tistà ssir l-investigazzjoni.

Joe Falzon, wieħed mill-kollegi tal-Paul fuq il-vapuri tal-Gozo Channel stqarr magħna li ma jistax jemmen li mhux se jerġa jara lil ħabib kbir tiegħu li kien ilu jaħdem miegħu għal aktar minn tletin sena.

Huwa spjega kif il-familjari ta' Paul talbu lill-kollegi tiegħu tal-Gozo Channel biex jippruvaw jagħmlu kuntatt miegħu, iżda dik it-telefonata qatt ma kellha tweġiba.

PAWLU HUWA WIEĦED MILL-KOLLEGI TIEGĦI ILNA NAĦDMU FLIMKIEN KWAŻI 32 YEARS FLIMKIEN JIĠIFIERI DAĦAL FTIT WARAJJA U QISU BLA ĦSIEB ĊEMPLU LILL-KOLLEGA TIEGĦI XI ĦADD JIĠI FAMILJARI TIEGĦU U PRUVAJNA NIKKUNTATTJAWH U MA BEDIEX IWIEĠEB IL-MOBILE U ĦADNA QATGĦA KBIRA B'DIN L-AĦBAR.

B'Joe stqarr magħna li Paul kellu jirrapporta għax-xogħol il-Ġimgħa, iżda sfortunatament dan il-Kaptan, magħruf għax-xogħol impekkabbli tiegħu mhux se jerġà jkun qed ibaħħar bejn il-fliegu.

KUMBINAZZJONI LBIERAĦ KIEN BIL-LEAVE U LBIERAĦT LURA KIEN BIS-SICK LEAVE ALLURA LLEJLA KELLU JIDĦOL GĦAX-XOGĦOL HU BILLEJL.

Bil-kollega tiegħu, imnikket b'din l-aħbar li ħasditu bħal sajjetta fil-bnazzi, xtaq isellem il-memorja ta' Paul li fi kliemu kien raġel fuq l-irġiel u warajh ħalla vojt liema bħalu.

PAWLU KIEN RAĠEL FUQ L-IRĠIEL, FUQ IX-XOGĦOL KIEN JIKKOPERA ĦAFNA MA KULĦADD U KIEN ĦABIB MA' KULĦADD SE NIMMISJAWH ĦAFNA, MA NAFX X'NAQBAD NGĦID IŻJED, M'GĦANDIEX KLIEM GĦADNI BIL-QATÀ.

Bil-każ ġiet infurmata l-Maġistrat tal-Għassa Dr J. Vella Cuschieri li ħatret diversi esperti sabiex jassistuha fl-inkjesta li ġiet appuntata.

FILMAT: Koppja jmutu wara ħruġ ta' gass f'kamra fi Mġarr ix-Xini


'Min hu l-Aqwa Jħawwel' hija t-tieni kummiedja li l-Kumpanija Teatrali Dun Mikiel Xerri ser ittella' għal dan l-istaġun.

Kummiedja oħra mill-pinna ta' Ninu Borġ.

Din il-kummiedja teħodna lura f'nofs is-seklu l-għadda, u hi ambjentata fil-ħanut ta' Girgor.

Ħanut tal-inbid fejn kienu jgħaddu ż-żmien l-irġiel, f'dak iż-żmien.

Minħabba f'hekk, Girgor tal-inbid dejjem kien ikun jaf l-għawwar ta' kulħadd.Imma f'dan il-ħanut kienu jseħħu bużullotti li ma kontx issibhom fi ħwienet oħra.

Il-perċimes kien ikun in-Nutar, Ewgenio Xriħa, li f'kull testment li jagħmel dejjem ibill subgħajh.

Kulħadd kien mixtieq li xi darba jew oħra, lill-Manifku, jsib kappell jiġih.

Tgħid xi darba, tasal is-siegħa tiegħu?

Ir-raħal kollu kien mimli ħallelin, wieħed jisraq lil ieħor bla rispett ta' xejn.

Imma x'jiġri meta żewġ ħabsin, Sidor u Minku, jiskuntaw is-sentenza tagħhom, joħorġu mill-ħabs, u jibdew jiltaqgħu għand Girgor, għal dik il-pinta nbid sewda, minn ta' Sqallija?

Barra minn hekk, is-Sur Ġann, parruċċan li kulħadd kien jabbuża mit-tjubija tiegħu, darba fost l-oħrajn, tħajjar għal Lieni, mara sabiħa li kienet iddur b'missierha, li kien anzjan.Iżda anke hawn sab min jaqlibielu.

Girgor li kien jitfa' l-pitravi fl-inbid biex dejjem jibqa iswed u minn bettija kien iġibhom tnejn, ukoll tasal tiegħu, imma dan kif?

Għalkemm fir-raħal kien hemm l-esperti tas-serq.

Imma Wiġi u Majsi kif jidħlu f'din l-istorja kollha?

B'direzzjoni ta' Paul Aquilina, f'din il-kummiedja jieħdu sehemStephen Cutajar, Alfred Vella, Joe Abela, Ernest Attard, Rennie Grech, Paul Caruana, Clayton Abela, Sandy Spiteri Vella u Joanne Debono.

'Min hu l-Aqwa Jħawwel' ser tittella' fis-Salatal-Iskola Primarja, San Bastjan, Ħal Qormi, nhar is-Sibt 2 ta' Frar fis-7.00 ta' filgħaxija u l-Ħadd 3 ta' Frar fis-2.30 ta' wara nofsinhar.

Għal aktar dettalji ċemplu fuq 79467196 jew tistgħu tidħlu wkoll fil-paġna ta' Facebook – Kumpanija Teatrali Dun Mikiel Xerri.

Min hu l-aqwa jħawwel


Ħames persuni ġew arrestati b'suspetti marbuta mal-attentat fi Strasburgu fil-ħdax ta' Diċembru f'suq tal-Milied.

Skont il-mezzi tax-xandir, il-ħames persuni arrestati jagħmlu parti mill-istess familja, u se jiġu akkużati li għaddew l-armi lill-aggressur Cherif Chekatt.

Cherif Chekatt ta' disgħa u għoxrin sena, is-suspettat ewlieni, li kien inqatel jumejn wara l-attentat, kien instab filmat tiegħu joffri l-appoġġ sħiħ lill-Istat Iżlamiku.

Fl-attentat tal-11 ta' Diċembru kienu nqatlu ħames persuni.

Arrestati ħames persuni b'rabta mal-qtil fi Strasburgu


Bħala parti mill-Presidenza Maltija tal-Kunsill tal-Ministri tal-Unjoni Ewropea, Malta qiegħda tospita s-Semantic Interoperability Conference dwar id- data u l-immaniġġjar tal-informazzjoni.

Il-konferenza qiegħda tiġi organizzata b'kollaborazzjoni bejn il-Programm ISA tal-Kummissjoni Ewropea u l-MITA.

Waqt li indirizza l-konferenza, is-Segretarju Parlamentari għas-Servizzi Finanzjarji, Ekonomija Diġitali u Innovazzjoni Silvio Schembri qal li Malta qiegħda tistabbilixxi pjan ħolisitiku dwar l-immaniġġjar tad- data bħala ass għall-intrapriżi.

Is-Segretarju Parlamentari Silvio Schembri spjega li d- data hi pjattaforma fundamentali li fuqha jiddependi s-suċċess tal-ekonomija diġitali.

Hu qal ukoll li d- data hi meqjusa minn ħafna nies bħala l- fuel tal-ekonomija u possibilment ħelsien ġdid, li hu essenzjali biex jintleħqu l-għanijiet tas-Suq Uniku Diġitali.

Is-Segretarju Parlamentari żvela li l-Istrateġija Nazzjonali tad- Data tinsab f'fażi avvanzata ta' konsultazzjoni teknika u qiegħda tiġi ddisinjata b'tali mod li tkun b'saħħitha biex twassal għad-diġitalizzazzjoni tal-proċessi.

Dwar l-interoperabbiltà, is-Segretarju Parlamentari Silvio Schembri qal li din hi kruċjali għall-użu ta' servizzi u data , kemm fuq livell lokali, kif ukoll fuq livell transkonfinali.

Bl-istess mod, is-Segretarju Parlamentari qal li hu importanti li jitneħħew ukoll il-fruntieri legali u politiċi biex ikun hemm tixrid ħieles tad- data .

Hu spjega li bħalissa Malta qiegħda tipproponi sistema ta' reġistri uffiċjali konness bejniethom u li jistgħu jservu bħala l-pedament li fuqhom jibnew pjattaformi għall-użu mill-ġdid ta' data u servizzi pubbliċi minn tarf sa ieħor.

Filwaqt li sostna li l-implimentazzjoni ta' sistemi bħal dawn tista' tkun ta' sfida, is-Segretarju Parlamentari Silvio Schembri qal li hemm diversi modi ta' kif dawn l-għanijiet jistgħu jintleħqu fit-tlieta sa ħames snin li ġejjin.

Pjan ħolistiku għall-immaniġġjar tad-data bħala ass għall-intrapriżi


Tarbija ta' 4 xhur bl-isem ta' Hong Hong li twieldet fiċ-Ċina, hija tarbija b'31 saba'.

It-tobba qalu kif dan it-tifel għandu kundizzjoni msejħa polydactylism .

Din il-kundizzjoni twassal sabiex minn ikollu lilha, jitwieled b' iżjed swaba minn normal.

L-istess kundizzjoni ma nsibuhiex biss fost il-bnedmin iżda nsibuha ukoll fost il-klieb u l-qtates.

Children's Healthcare of Atlanta tgħid kif din hija kundizzjoni komuni u li taffetwa wieħed minn kull 1000 persuna.

Dawn is-swaba żejda jistgħu jitneħħew permezz ta' operazzjoni.

L-ġenituri ta' Hong Hong qiegħdin jipruvaw jiġbru biżejjed flus sabiex ikunu jistgħu jħallsu l-operazzjoni għat-tifel tagħhom, li bla dubju ser tkun qed tbiddilu ħajtu.

L-omm ta' dan it-tifel tbagħti wkoll minn din il-kundizzjoni u huwa propju għalhekk li Hong Hong twieled b'din il-kundizzjoni għaliex hemm possibilita' kbira li tintiret mill-familja.

Tarbija li twieldet b' 31 saba'


Johanna Watkins, tfajla ta' 29 sena minn Minnesota, ma tistax tbus lir-raġel tagħha Scott, u lanqas tgawdi ftit ħin fl-istess kamra miegħu.

Watkins issofri minn kundizzjoni li tissejjaħ Mast Cell Activation Syndrome, kundizzjoni rari fis-sistema mmunitarja, li tfisser li hi allerġika għal kważi kollox.

Saħansitra għar-riħa tar-raġel tagħha.

"Ngħamlu ħilitna biex nqattgħu ftit ħin flimkien iżda ma nistawx.

Allura, ġieli naraw film flimkien.

Id-differenza tkun li jien inkun f'sular u hu f'sular ieħor, u nitkellmu permezz ta' messaġġi fuq il-kompjuter," spjegat Watkins.

Johanna tgħix fl- attic tad-dar, b'twieqi u bibien magħluqa sew u b'arja li tiġi ppurifika 'l ħin kollu minħabba li l-kundizzjoni tagħha hi waħda severa.

Ritratt: Ftit qabel ma avvanzat il-kundizzjoni ta' Johanna

Allerġika għar-raġel tagħha


Dan Mason.

Tfajjel li dalwaqt jagħlaq sentejn.

Aktar minn sena u nofs minnhom Mason qattgħahom fi sptar fl-Ingilterra kif tispjega ommu hi u jżommu fi ħdanha.

Omm Mason qaltilna li "Meta twieled Mason mill-ewwel sirna nafu li Mason mhux qed jieħu n-nifs waħdu, jiġifieri kellu jidħol l- intensive care mill-ewwel.

Imbagħad wara xi xahar u nofs kellna mmorru bih l-Ingilterra.

Kellna nħallu kollox, il-familja u l-ħbieb u x-xogħol, kollox litteralment, id-dar".

Il-kundizzjoni ta' Mason hija waħda rari fejn hu mifhum li jeżistu biss mal-elf każ fid-dinja kollha.

Daniela tenniet tgħid li "Il-kundizzjoni ta' Mason hija li xħin jorqod hu jinsa jieħu n-nifs, jiġifieri għandu magna li din il-magna litteralment ittih in-nifs hi waqt li hu jkun rieqed".

Il-kundizzjoni ġejja wara li tul it-tqala ma żviluppawx in-nervituri tal-egħżeż tal-familja Attard.

Bil-familja Attard għadha kemm waslet lura f'Malta, il-missier reġa' beda jmur jaqla' l-ħobża ta' kuljum iżda Daniela Attard tgħidilna kif binha seta' jiġi lura f'art twelidu wara li magna apposta, forma ta' ventilatur tinsab magħhom biex takkumpanja lil Mason fl-irqad.

Hija sostniet li kieku "Kieku m'għandniex din il-magna magħna, Mason ma jkunx jista' jiġi Malta".

Omm Mason tgħid li l-Malta Community Chest Fund kienu bħal ġawhra prezzjuża għaliex għenu mhux ftit fix-xiri tal-apparat iżda kien hemm ukoll Puttinu.

"Xħin tisma' li għandek tmur l-Ingilterra l-ewwel ħaġa li tiġi f'rasek hija fejn ħa noqgħod?

Hemmhekk l- accommodation hija expensive ħafna jiġifieri grazzi għall-Puttinu, Mason tawh ħajja tad-dar hemmhekk", stqarret omm Mason.

Bi qsim il-qalb iżda fuq kollox anki b'ton pożittiv omm it-tfajjel mimli ħajja qaltilna li kull ma jmur, Mason qed jeqleb għall-aħjar.

Daniela temmet tgħid li "Mason mhuwiex ħa jfiq minnha.

Din xi ħaġa li nafu.

Pero hija xi ħaġa li tista' timprovvja.

Diġa rajna improvement mis-sena l-oħra l'hawn".

Lit-tfajjel rajnieh jilgħab biex b'hekk igawdi t-tfulija bħal tfal oħra iżda fuq kollox rajna l-imħabba u l-għożża li fiha qed jitrabba ċ-ċkejken li meta jibda jlissen xi erba' kelmiet żgur se jgħid grazzi lil ommu u lil missieru li għamlu tant miegħu fl-ewwel ftit ta' ħajtu.

Mason lura f'art twelidu wara kważi sentejn l-isptar


Għalkemm fi stadju bikri, il-Gvern diġà qed ikellem entitajiet oħra, bil-ħsieb li magħhom ikun negozjat rwol ta' sieħeb strateġiku għall-Air Malta.

Żvela dan il-Ministru għat-Turiżmu, Edward Zammit Lewis, meta kien mistieden fil-bulettin ewlieni ta' ONE NEWS.

Saħaq li dawn huma diskussjonijiet li għadu mhux il-waqt li jitkellem fid-dettall dwarhom pubblikament, iżda x'ħin ikun hemm xi ħaġa konkreta jerġa' jinforma lill-pubbliku kif għamel fil-każ tal-Alitalia.

Saħansitra, qal Zammit Lewis, nhar it-Tnejn jagħmel stqarrija ministerjali fejn jiffaċja wkoll id-domandi tal-Oppożizzjoni.

Dan għax il-Gvern huwa trasparenti u m'għandux x'jaħbi.

L-iktar meta qed jagħmel dak li l-Oppożizzjoni messha għamlet ħafna snin ilu.

Zammit Lewis spjega kif l-Air Malta mhix għall-bejgħ.

Għalhekk ill-Gvern qed jara li ma jitlifx il-kontroll tal-AirMalta fejn sostna li l-Air Malta se tibqa' għaddejja u l-Gvern se jibqa jieħu deċiżjonijiet importanti.

"Dan biex l-Air Malta tibqa' miexja 'l quddiem," qal il-Ministru għat-Turiżmu.

Air Malta: Il-Gvern ikellem imsieħba strateġiċi oħra


Madwar erba' mitt delegat attendew ghall-Malta iGaming Seminar jew dak maghruf bhala MIGS f'pajjiżna li sar wieħed mill-aktar konferenzi importanti f'dan is-settur u parti integrali mill-kalendarju tal-Igaming.

Dan is-seminar li qed isir ghat-tmien darba f'Malta u għandu l-għan li taħt saqaf wieħed, joħloq diskussjoni bejn regolaturi, entitajiet tal-Gvern u anke fornituri tas-servizz bil-għan li jkompli jiżdied l-għarfien fis-settur tal-Igaming li kontinwament jinbidel u jevolvi.

Wieħed mid-diretturi tal-MIGS, Christian Sammut fisser kif dan is-seminar iservi wkoll ta' opportunita biex l-imsieħba kollha involuti fil-qasam jaraw x'opportunitajiet jeżistu.

Dan hekk kif stqarr li Malta toffri numru ta' vantaġġi li permezz tagħhom numru ta' kumpaniji tal-Igaming qed jespandu l-operat tagħhom f'pajjiżna:

"Wieħed mill-vantaġġi li għandna huwa li dan is-settur huwa wieħed mill-eqdem setturi fl-Ewropa.

Meta dħalna fl-Unjoni Ewropea kellna liġi li biha ħafna operaturi għamlu l-bażi tagħhom f'pajjiżna u l-vantaġġ huwa li dawn l-operaturi qed ikomplu jinvestu f'pajjiżna"

Qal ukoll li Brexit jista' jgib mieghu mhux biss sfidi izda anke opportunitajiet.

Stqarr li minkejja l-għexieren ta' opportunitajiet, konxji ta' sfidi li qed jaffacja dan is-settur bħalissa u li l-Awtorita Maltija tal-gaming qed tindirizza.

"Waħda mill-akbar sfidi li qed jaffaċċja dan is-settur huwa l-isfida tar-regolazzjoni, li fl-Ewropa qed issir ħafna aktar difficli.

Malta għandha l-isfidi tagħha wkoll, bil-liċenzja Maltija dejjem tkun taħt pressjoni.

Filfatt l-awtorità qed taħdem biex tagħmel overhaul tal-liġi Maltija, biex dan is-settur ikompli jikber f'pajjiżna "

B'differenza mill-edizzjonijiet tas-snin imgħoddija, l-organizzaturi tal-MiGS din is-sena nedew inizjattiva ġdida biex jippromwovu l-impjegati li jaħdmu fil-komunità Maltija tal-iGaming.

Inizjattiva li tikkonsisti f'ċena gala bl-isem iGaming idol maħsuba biex tonorahom.

Dan l-avveniment tal-għoti tal-premjijiet hu l-ewwel wieħed tax-xorta tiegħu fl-industrija tal-iGaming u hu maħsub li jagħraf lill-aħjar individwi f'kull settur tal-operat tal-iGaming f'pajjiżna.

Intant, min-naħa tiegħu, l-ministru għall-ekonomija, investiment u intrapriżi ż-żgħar, Chris Cardona tkellem dwar l-importanza li dan is-settur għandu għall-ekonomija Maltija kif ukoll dwar il-ħidma li qed issir biex dan is-settur jibqa' miexi 'l quddiem.

400 delegat f'Malta għal konferenza dwar l-iGaming


Raġel inżamm arrestat wara li tressaq il-Qorti akkużat b'serq u li saq mingħajr polza tal-assigurazzjoni.

Il-Franċiż ta' tletin sena, bl-isem ta' Salah M'Raoui u li jaħdem bħala barman f'Pariġi kien akkużat li seraq Ingliż.

Il-pulizija oġġezzjonat għal ħelsien mill-arrest għax fi żmien li l-pulizija ħelsitu fuq dak magħruf bħala 'police bail', hu biddel l-indirizz mingħajr ma nforma lill-awtoritajiet.

F'ġimgħa din għamilha tliet darbiet filwaqt li meta arrestat il-Franċiż ma ġabx ruħu sew.

Il-Franċiż beda jgħid fil-qorti li l-prosekuzzjoni qed tigdeb, iżda l-Maġistrat xorta waħda għażel li jżommu f'waħda miċ-ċelel tal-ħabs ta' Kordin sakemm il-każ jissokta.

Franċiż akkużat b'serq


Iddiżinjat għall-studenti b'diżabilita' intelletwali, il-programm "Pathway programme to independent living" offrut mill-MCAST qed ikompli jgħin lil dawn l-istudenti biex jingħataw ħiliet u jkunu kapaċi jgħixu b'mod indipendentifilwaqt li jiffaċilitaw is-sejbien ta' xogħol dinjituż.

Għalkemm ilu fis-seħħ għal dawn l-aħħar għaxar snin, kif tistqar magħnaMarthese Matusiak Deputat Direttur tal-Programm, it-titjib fl-ekonomija tal-pajjiż wassal sabiex dan il-programm jiġi mtejjeb u addattat għall-bżonnijiet tal-llum.

Il-kors ta' sentejn iwassal sabiex studenti ikomplu jitgħallmu l-lingwi, l-kompjuter u l-matematika.

Permezz ta' attivitajiet extrakurrikulari, u tagħlim tax-xjenza dawn l-istudenti jingħataw għajnuna sabiex jimmasimizzaw il-potenzjal tagħhom.

Iżda mhux biss.

Il-programm joffri tagħlim bażiku kif ukoll taħriġ fis-settur tal-ospitalita', xogħol relatat mal-uffiċju u ħiliet oħra relatati mas-servizzi li se jkunu qed joffru.

Għal iktar indipendenza u dinjità


Għamilna wiegħda li se nibnu tliet awli ġodda fil-Qorti sal-aħħar tas-sena.

L-ewwel waħda lesta, u l-ewwel seduta se ssir il-ġimgħa d-dieħla.

Dan ħabbru l-Ministru għall-Ġustizzja, Kultura u Gvern Lokali Owen Bonnici, wara li kien nieda proġetti infrastrutturali li qed iwettaq il-Gvern fil-bini tal-Qorti bil-għan li jiżdiedu iktar faċilitajiet u jkompli jitnaqqas id-dewmien.

Il-Ministru Bonnici kemm-il darba tkellem fuq il-ħtieġa li dan il-Gvern ikompli jaħdem bis-sħiħ favur aktar effiċjenza fil-qasam tal-Ġustizzja, u kemm hu importanti li l-ġudikanti jingħataw il-faċilitajiet li hemm bżonn biex isir dan.Il-Gvern digà wettaq sensiela ta' riformi legali, u ma dawn issa qed isir investiment infrastrutturali.

Tul din is-sena se jitlestew it-tliet awli l-ġodda, li jfisser li se jinstemgħu iktar kawżi, jingħataw iktar sentenzi u jitnaqqas aktar id-dewmien.

Dan mhux biss, iżda biex iż-żewġ awli ta' fuq ikunu aktar aċċessibli, matul din is-sena inbnew ukoll żewġ lifts ġodda.

Dan kollu se jkun frott ta' investiment ta' ftit aktar minn €750,000.

WIEGĦDA MWETTQA; awla ġdida bl-ewwel seduta ssir il-ġimgħa d-dieħla


Id-Deputat Mexxej tal-Partit Laburista, Chris Cardona, qal li se jkun qed iressaq provi fil-Qorti li permezz tagħhom se jkisser dak li vvintat Daphne Caruana Galizia.

"Suppost iġib il-provi Beppe Fenech Adami u l-ħabiba tiegħu Daphne Caruana Galiza.

Għax min jallega jrid iġib il-provi.

Peró jien se nagħmel bil-maqlub u nġib il-provi jien," qal Cardona fil-programm Xtra fejn reġa' kkonferma li se jiftaħ libelli lil Daphne Caruana Galizia.

"Irrepeti dak li qalet Daphne, ħa ngħamillek libell għada," qal Cardona li f'ġimgħa fejn ħarġu dawn l-invenzjonijiet fuqu mar fuq it-televiżjoni jidibatti u jwieġeb id-domandi.

Differenti minn Caruana Galizia li wara li ħarġet bl-allegazzjonijiet ma ridetx tintervjeni fil-programm.

"Se nressaq provi li jkissru dak li qalet DCG" – Cardona


L-Awtorità għas-servizzi finanzjarji fi stqarrija wissiet lill-pubbliku li sakemm l-awtorità tgħid mod ieħor il-bank Satabank p.l.c li jopera mill-Aragon Business Centre f'San Ġiljan, ġie ordnat jieqaf jopera.

Dan hekk kif mhux ser ikun jista' jirċievi u jaċċetta depositi ta' flus fil-kontijiet tal-klijenti.

Dan filwaqt li mhux ser ikun jista' jaċċetta klijenti ġodda u li għandu jżomm lura milli jagħmel tranżazzjonijiet u attività bil-flus mill-kontijiet tal-Bank jew mill-assi tal-klijenti.

L-istqarrija kompliet tgħid li l-bank Għandu jagħmel minn kollox sabiex jipproteġi kull rikordju u dokumenti li huma relatati man-negozju u l-klijenti tagħhom.

Din id-data ma tistax tkun mibdula bl-ebda mod u li tkun aċċessibli mill-awtorità.

Fl-istess stqarrija l-awtorità qalet li hija appuntat id-ditta Ernst and Young biex din tieħu kontroll tal-assi sabiex l-interessi tal-klijenti ikunu salvagwardjati.

Iktar tard, fi stqarrija seperata, il-Bank Ċentrali wkoll qal li kien qed jissospendi b'effett immedjat il-parteċipazzjoni tal-bank Satabank f'Target2- Malta.

L-MFSA bi twissija dwar bank f'San Ġiljan


BabelX – produzzjoni b'differenza bil-għan li twassal messaġġ u li kienet ffinanzjata kollha kemm hi u bil-parteċipazzjoni tal-folla ttellgħet matul tmiem din il-ġimgħa fil-Barakka t'Isfel.

Dwar din il-produzzjoni tkellimna mad-Direttur Jacob Piccinino li spjega dwar il-kunċett ta' din il-produzzjoni.

Spjega li din hi esperjenza bejn erba' individwi ta' erba' aljeni li ġejjin minn erba' pjaneti differenti, u li jitkellmu erba' lingwi differenti u dawn għandhom missjoni li jsalvaw l-Univers.

Minkejja li ma jistawx jikkomunikaw b'mod ċar bejniethom tant li ma jiftehmux, dawn xorta jridu jaħdmu bħala tim wieħed.

Għalhekk il-messaġġ ewlieni f'din il-produzzjoni huwa wieħed.

Dak li d-differenzi etniċi, differenzi fil-ħsibijiet tagħba u d-differenzi fir-reliġjon.

Iżda dan mhux biss, qabel il-laqgħa kożmika mal-atturi wieħed seta' jidħol iżjed fl-ispirtu sabiex jifhem aħjar l-iskop u l-għan ta' din il-produzzjoni.

Iżda kif tkun il-laqgħa kożmika bejn l-aljeni fil-Barakka t'Isfel?

Laqgħa kosmika fil-Barrakka t'Isfel


Studenti li jitħarrġu fl-ALP ingħataw ċertifikat ta' taħriġ li bih jistgħu jidħlu fid-dinja tax-xogħol f'oqsma tas-servizzi, inginerij u arti performattiva.

Iċ-ċertifikat ingħataw lil 270 student.

7 studenti ingħataw l-iskill card li permezz tagħha jistgħu jaħdmu fil-kostruzzjoni.

Filwaqt li 41 student ingħataw ċertifikat tal-wellding tal- motherwell bridge .

Il-ministru għall-edukazzjoni Evarist Bartolo faħħar dan il-programm li joffri opportunitajiet alternattivi lil dawn l-istudenti.

ARA: Studenti tal-ALP jingħataw iċ-ċavetta li biha jidħlu fid-dinja tax-xogħol


Il-borża ta' Malta flimkien ma' Education Plus ikkollaboraw fuq proġett bl-għan li jsaħħu t-tagħlim tal-istudenti fil-qasam finanzjarju, dan permezz ta' filmati qosra.

L-ispjegazzjoni dwar dan il-kors saret permezz ta' filmati li ħejjew studenti tal-multimedja stess, li huma parti mill- Alternative Learning Programme.

Dan il-mezz għen lil dawn l-istudenti biex jintegraw fid-dinja finanzjarja sabiex ikunu preparati għad-dinja tax-xogħol u jiksbu l-kwalifiċi neċċessarji sabiex ikunu jistgħu jkomplu javvanzaw.

Filfatt, dawn l-istudenti ngħataw ċertifikat ta' Livell tlieta fil-Multimedja u ICT li jfisser li huma biss pass 'il bogħod milli jkomplu l-istudji tagħhom fl-MCAST.

Il-Ministru Evarist Bartolo faħħar l-inizjattiva filwaqt li awgura lill-istudenti għas-suċċess li rnexxilhom jiksbu u nkoraġġihom biex ikomplu jistudjaw.

Intqal ukoll li hemm organizazzjonijiet oħra li huma lesti li jikkollaboraw ma' Education Plus sabiex joffru iżjed opportunitajiet lill-istudenti f'oqsma varji.

Kors dwar il-finanzi għall-istudenti kollha


Tonio Borg kien deputat tal-Kamra tad-Deputati għal 20 sena (1992 u 2012).

Huwa okkupa l-kariga ta' Kap tal-Kamra tad-Deputati (2004-2012), Ministru tal-Intern, (1995-1996 u 1998-2008) tal-Ġustizzja, (2003- 2008) u tal-Affarijiet Barranin (2008-2012).

Kien Viċi-Kap tal-Partit Nazzjonalista bejn l-2004 u l-2012.

Fl-2012 ġie maħtur Kummissarju Ewropew responsabbli mis-Saħħa, kariga li okkupa sal-2014.

Wara li spiċċa minn Kummissarju, huwa nħatar mill-Parlament Ewropew bħala membru tal-Bord tal-Amministrazzjoni tal-Aġenzija Ewropea dwar il-Mediċini.

Bejn l-1990 u l-1995, Tonio Borg kien membru tal-Kumitat Prevenzjoni Tortura tal-Kunsill tal-Ewropa.

Huwa ipprattika bħala avukat bejn l-1980 u l-1995 u bejn l-1996 u l-1998 u speċjalizza fil-kamp tad-drittijiet tal-bniedem.

Illum il-ġurnata, Dott Borg huwa lettur residenti dwar id-Dritt Pubbliku fl-Università ta' Malta fejn għadu kif illawrja PhD fil-liġi.

Huwa l-awtur ta' diversi kotba fosthom Nidħqu Bina Nfusna, Hekk Nafhom Jien, Disa' Kriżijiet, Ġustizzja bi Tbissima kif ukoll ta' 'A Commentary on the Constitution of Malta'; l-ewwel analiżi ta-lKostituzzjoni ta' Malta artiklu b'artiklu.

Tonio Borg onorat b'kumpann fl-ordni nazzjonali tal-mertu


Kif żvelajna lbieraħ Steve Aoki kellu numru ta' kejkijiet lesti biex jitfa' fuq l-udjenza li attendiet l-after party tal-Isle of Mtv.

Kejkijiet tal-krema kbar li wieħed żgur kien jieħu pjaċir iktar imisshom ma' xofftu milli jsibhom neżlin fuq rasu waqt li qiegħed fid-dance floor.

Imma dik hi t-tradizzjoni ta' Aoki u min mar kien jaf x'jistenna.

Forsi kien id-DJ li ma kienx jaf x'se jistenna għax kif jgħidu bħal m'għamel għamlulu u spiċċa hu wkoll bil-kejk issutat lejh u fuq l-apparat li jdoqq bih u jiswa l-eluf.

Kif għamel għamlulu!


Minn tal-inqas sitta u tletin persuna nqatlu fi splużjoni fl-ajruport ta' Istanbul, it-Turkija.

Dawn l-imwiet kienu kkonfermati mill-Ministru tal-Ġustizzja u ntqal li dan ġara wara bomba suwiċida u a sparatura.

Kawża ta' dan mija u erbgħin persuna oħra sfaw feruti.

Uffiċjali qegħdin jgħidu li kienu tlieta l-persuni li fetħu n-nar qrib entratura fit-terminal tal-ajruport u li dawn splodew lilhom infushom wara li l-pulizija fetħu n-nar fuqhom.

Il-Prim Ministru Tork qal li l-ewwel sinjali jindikaw li l-Istat Islamiku kien il-moħħ wara dan l-attakk.

Jidher li l-isplussiv ħa qabel marru biex taparsi jgħaddu mill-magna tal-X Ray.

One News jista' jikkonferma li ma kien hemm ebda Malti.

Jiżdied in-numru ta' persuni mejta fl-attakk ta' Istanbul


Żewġ fotografi li saru famużi fid-dinja ta' Instagram, Jack Morris u Lauren Bullen, riċentament irċevew aħbar stramba.

Din l-aħbar kienet tgħid li żewġ persuni oħra qed isegwu kull pass tagħhom, kemm fil-pajjiżi li jżuru u kif ukoll ir-ritratti li bdew jieħdu.

Kienu diversi individwi fost iż-żewġ miljun persuna li qed issegwihom li nnotifikawhom dwar din is-sejba vera stramba.

Jidher li din il-koppja ħolqot profil fejn qed taqsam ritratti li mhux biss qed ikunu fl-istess lokalità iżda saħansitra qed jippużaw u jiġbdu l-istess ritratti.

Lauren sostniet li "Meta jkollok numru kbir ta' segwaċi tesperjenza diversi esperjenzi li forsi ma tinzertax fil-ħajja ta' kuljum.

Iżda din kienet waħda mill-aktar strambi li qatt ġrat s'issa."

Jisirqu l-ideat u jagħmluhom tagħhom!


Id-deputat Laburista Edward Zammit Lewis qal fil-Parlament li żgur mhux tort tal-Gvern Laburista li f'Malta hawn il-firda.

Meta kien qed jirreferi għall-emenda li l-Oppożizzjoni ressqet it-Tnejn għall-mozzjoni li tirringrazzja lill-President għad-diskors tagħha fil-ftuħ tal-Parlament, Dr Zammit Lewis qal li l-feriti tal-firda għadhom hemm u rridu naħdmu biex infejquhom.

"Kellna kampanja elettorali fejn l-Oppożizzjoni għajjret lil kulħadd korrot u ġabet divizjonijiet soċjali kbar," qal Zammit Lewis.

"Huwa ħażin li nifirdu l-familji tagħna għax dawn huma mħalltin fejn tidħol il-politika.

Anke l-ħbieb mhux kollha tal-istess fehma.

Fl-aħħar kampanja elettorali, morna lura u rridu nagħmlu sforz biex ningħaqdu."

Zammit Lewis qal li l-Oppożizzjoni attakkat ukoll lill-istituzzjonijiet.

L-Avukat Ġenerali, l-Kummissarji tal-Pulizija u l-Kap Kmandant kienu tlieta fost dawk li l-kap tal-Oppożizzjoni ried ittajrilhom rashom kieku sar Prim Ministru.

Kien hu li ħoloq il-krizi istituzzjonali għax ma ried jaħdem ma' ħadd.

Iċ-Chief of Staff tal-Prim Ministru, Keith Schembri kien il-protagonista fl-attakki tal-Oppożizzjoni li jidher li għadha ma tgħallmet xejn mir-tiżultat tal-elezzjoni.

Dr Zammit Ledwis qal li kien il-Gvern laborista li daħħal il-liġi tal-governanza fil-ħajja pubblika.

Daħħalna liġijiet biex il-gvern ikun kontabbli u l-Oppożizzjoni għandha tara li l-Gvern ikun kontabbli.

"Ejja nagħmlu d-diskotrs tal-president appell produttiv biex inbiddlu għall-aħjar il-ħajja tal-polu Malti u G'awdxi," temm jgħid il-kelliem.

"Mhux tort tal-Gvern li hawn il-firda"


Is-Segretarju Parlamentari għall-Presidenza UE 2017 u għall-Fondi Ewropej Ian Borg ħabbar erba' proġetti oħra li permezz tagħhom l-għaqda Russian-Maltese Cultural Association, il-Kunsill Lokali ta' Tas-Sliema, l-Assoċjazzjoni tal-Kunsilli Lokali, u il-Foundation for Shelter and Support to Migrants se jkunu qed jibbenefikaw minn kważi €360,00.

€270,000 jew aħjar 75% minnhom huma ffinanzjati mill-fondi tal-UE.

Fil-fatt l-awtorità responsabbli approvat iż-żewġ proġetti għall-organizzazzjonijiet mhux governattivi, b'ammont ta' €140,000 għar-Russian-Maltese Cultural Association, u ieħor f'isem il-Foundation for Shelter and Support to Migrants, liema ammont jlaħħaq għal madwar €100,000 – taħt il-Fond għall-Ażil, il-Migrazzjoni u l-Integrazzjoni 2014-2020.

Proġett ieħor ser jiġi implimentat mill-Kunsill Lokali ta' Tas-Sliema taħt l-istess Fond b'valur ta' kważi €30,000.

Dan il-proġett huwa mmirat sabiex tingħata għajnuna lil third country nationals ħalli jappoġġjaw lil uliedhom fix-xogħol tal-iskola.

Ir-raba' proġett—mogħti lill-Assoċjazzjoni tal-Kunsilli Lokali taħt l-istess fond msemmi hawn fuq b'valur ta' madwar € 90,000—ukoll se jkun qed jiżgura aktar integrazzjoni.

Erba' proġetti ta' kważi €360,000 biex tissaħħaħ ir-rabta bejn Maltin u immigranti


L-Aġenzija dwar l-Infurzar Lokali (LESA), tħabbar li l-mekkaniżmu ta' tolleranza ta' 10% se jkun estiż fuq l- ispeed camera tas-Siġġiewi, b'effett mil-lum fil-ħamsa ta' filgħaxija.

Din id-deċizjoni ttieħdet wara laqgħa ta' konsultazzjoni li sejħet l-Aġenzija dwar l-Infurzar Lokali stess mas-Sindku tal-Kunsill Lokali tas-Siġġiewi.

L-Aġenzija LESA hija sodisfatta li minn mindu twaħħlet l- ispeed camera fis-Siġġiewi x-xahar li għadda fuq talba tal-Kunsill Lokali tas-Siġġiewi, żdiedet is-sigurtà fit-toroq .

L-Aġenzija tappella wkoll lis-sewwieqa kollha biex isuqu b'attenzjoni għas-sigurtà tagħhom u ta' kull min juża t-triq.

Kull min għandu xi diffikultà jista' jagħmel kuntatt mal-Aġenzija fuq in-numru 22474400 fil-ħinijiet tal-uffiċċju biex jingħata l-assistenza meħtieġa.

Il- mekkaniżmu ta' tolleranza estiż fuq l-ispeed camera tas-Siġġiewi


KIEN GRUPP TA' SEBGĦA

Żagħżugħ ta' 24 sena residenti Birżebbuġa tilef ħajtu fuq il-post wara li tilef l-kontroll tal-quad bike li kien fuqu u kellu impatt ma' karozza tal-linja li kienet qed tinstaq fid-direzzjoni opposta.

L-inċident seħħ għall-ħabta tal-17:20 fi Vjal Millbrae fil-Mosta waqt li kien fi triqtu lejn Burmarrad.

Bid-daqqa hu spiċċa fuq l-karreġjata opposta.

Il-karozza tal-linja kienet qed tinstaq minn raġel ta' 28 sena residenti l-Marsa.

Fuq il-post issejħet ambulanza sabiex tassisti liż-żagħżugħ fejn sfortunatament hu kien ikkonfermat mejjet fuq il-post.

Mill-ewwel informazzjoni li għandna jidher li ż-żagħżugħ kien jagħmel minn grupp ta' seba' quad-bikes.

It-traffiku bħalissa miexi bilmod fejn t-traffiku lejn il-Mosta qed jgħaddi minn direzzjoni alternattiva.

AĠĠORNATA: Il-vittma minn Birżebbuġa huwa Rhys Celeste


Fi stqarrija l-Kummissjoni Nazzjonali għall-Promozzjoni tal-Ugwaljanza (NCPE), fid-dawl li l-elezzjoni ġenerali u dik tal-kunsilli daqt magħna, għal darb'oħra qed tenfasizza n-nuqqas ta' bilanċ fil-parteċipazzjoni tan-nisa u rġiel fil-qasam politiku.

F'dan il-kuntest, l-NCPE qed tħeġġeġ lill-partiti politiċi biex, għall-elezzjonijiet ġenerali u għal dawk tal-kunsilli lokali, jippreżentaw listi ta' kandidati li jkollhom rappreżentanza bbilanċjata ta' nisa u rġiel.

L-NCPE qalet li r-riżultati tal-elezzjonijiet li saru dan l-aħħar juru li l-problema tan-nuqqas ta' rappreżentanza tan-nisa fil-politika ma tinstabx fil-mod ta' kif in-nies jivvotaw, għaliex ilpersentaġġ ta' nisa eletti kien xi ftit jew wisq l-istess tan-numru ta' kandidati nisa.

Madanakollu, il-Kummissjoni sostniet li n-numru ta' nisa kandidati kien wieħed baxx ħafna.

Għaldaqstant, in-nuqqas ta' rappreżentanza tan-nisa hu primarjament dovut għan-nuqqas ta' kandidati nisa.

Biex jiżdied il-livell ta' parteċipazzjoni tan-nisa fil-politika, hu meħtieġ sforz pro-attiv millpartiti politiċi biex jitkissru l-isterjotipi tan-nisa u l-irġiel u biex ikun hemm parteċipazzjoni bbilanċjata tan-nisa fl-istrutturi u f'kull livell tal-partit, kif ukoll arranġamenti li huma favur il-familja u strutturi ta' appoġġ fi ħdan il-partiti nfushom.

Hu wkoll importanti li jkun hemm qbil bejn il-partiti politiċi kollha biex jiġu indirizzati l-ostakli għall-parteċipazzjoni tan-nisa filpolitika.

L-NCPE tinnota b'mod pożittiv li l-partiti politiċi diġà ħadu numru ta' miżuri mmirati lejn il-promozzjoni tal-parteċipazzjoni tan-nisa fil-politika.

Biex ikun hemm rappreżentanza bilanċjata tan-nisa u l-irġiel fil-listi tal-kandidati tagħhom, il-partiti politiċi għandhom jagħmlu ħilithom biex jattiraw lin-nisa fl-isfera politika u jipprovdu aktar strutturi fi ħdan il-partiti li jservu bħala miżuri favur il-familja, fix-xogħol kollu tal-partit, kif ukoll fil-policies u fl-istrutturi tiegħu, għandha tkun żgurata l-ugwaljanza bejn is-sessi, jevitaw l-isterjotipi tal-irġiel u n-nisa u b'mod attiv ifittxu li jkollhom rappreżentanza ta' nisa fl-oqsma kollha tal-policy u fil-livelli kollha tal-partit, jiżguraw li r-riżorsi neċessarji, inklużi dawk finanzjarji, ikunu disponibbli għan-nisa biex dawn jagħmlu kampanji effettivi u xogħol ieħor u jiżguraw li n-nisa jkunu allokati ħin biex jagħmlu diskorsi f'attivitajiet pubbliċi u fuq il-media.

L-NCPE qalet kif li jkun hemm bilanċ bejn is-sessi fil-parteċipazzjoni fil-politika hi issue urġenti u teħtieġ azzjoni konkreta biex tiġi żġurata l-parteċipazzjoni kemm tan-nisa u anki tal-irġiel fl-isfera politika.

Din hi meħtieġa biex tissaħħaħ id-demokrazija, biex titjieb il-kwalità tat-teħid taddeċiżjonijiet u biex ikun hemm soċjetà aktar ugwali.

Li jkun hemm aktar nisa kandidati.

"Il-partiti politiċi għandhom jippreżentaw listi bbilanċjati ta' kandidati nisa u rġiel"


Ċifri ppubblikati mill-Uffiċċju Nazzjonali tal-Istatistika juru li bejn Lulju u Settembru li għadda, Malta kellha bilanċ ta' €488 miljun fil-kont kurrenti, li jirrappreżenta d-dħul u l-ħruġ tal-flus mill-pajjiż prinċipalment mill-esportazzjoni u l-importazzjoni u mill-qasam tas-servizzi.

Iċ-ċifri juru żieda ta' aktar minn €60 miljun meta mqabbel mal-istess perdjou s-sena li għaddiet.

L-akbar kontribut għal dan is-surplus kien ġej mill-qasam tas-servizzi, li bħalissa għandu bilanċ ta' aktar minn €1,200 miljun, li jinkludi wkoll l-oqsma tat-turiżmu u t-trasport.

Malta b'bilanċ ta' €488 miljun fil-kont kurrenti


Fl-aħħar indirizz tagħha bħala President għaċ-ċerimonja ta' Jum ir-Repubblika, l-Eċċellenza tagħha Maire Louise Coleiro Preca tkellmet fuq diversi oqsma.

Stqarret li kienet privileġġata u onorata li kellha din l-opportunità, li taqsam il-hsibijiet tagħha dwar dak li l-kuxjenza tniggiżha dwaru.

"Dan kien privileġġ li ġie misluf lili bis-saħħa tar-rappreżentanti tal-poplu fil-Parlament" – stqarret il-President.

Qalet li għall-ewwel darba, l-ħatra ta' President ta' Malta, kien hemm qbil unanimu dwarha kemm mill-Gvern, kif ukoll mill-Oppożizzjoni, minkejja li kienet ġejja minn naħa tal-Gvern.

J'Alla, dan il-qbil unanimu jkompli jirrenja għas-suċċessuri tiegħi, għaliex il-President ta' pajjiżna, m'għandux ikollu partiti, iżda jrid jaqdi lill-poplu b'lealtà u b'kuxjenza, u mhux biex jintgħoġob.

Tat ħajr lill-Gvern u lill-Oppożizzjoni li minkejja, mhux l-ewwel darba kont kritika, aċċettaw b'rispett dak li għedt, u apprezzajt li kien hemm anke suġġerimenti li ttieħdu.

"Irrid nagħti ħajr lill-ħaddiema kollha, fid-diversità tas-setturi ekonomiċi u soċjali, tal-ġid u s-servizz bla qies, li jagħtu lill-pajjiżna b'ħidmiethom.

Irrid nagħti ħajr lil dawk kollha li qed joħolqu impjiegi dinjitużi u ta' kwalita' f'pajjiżna.

Irrid nagħti ħajr lin-nies tan-negozju Maltin u Għawdxin, li qed jieħdu b'serjetà ir-responsabbiltà soċjali tagħhom, b'risq is-soċjetà Maltija.

Jeħtieġ li nkomplu nsaħħu s-sħubija, ta' bejn il-ħaddiema, il-professjonisti, u n-nies tan-negozju, biex nassiguraw li Malta tagħna tkun tista' toffri futur dinjituż u prosperu għal uliedna.

Irrid nagħti ħajr, fuq kollox lill-poplu Malti u Għawdxi kollu kemm hu, għar-rispett u l-appoġġ li tani.

Nagħti ħajr ukoll lil dawk fostna li anke kkritikawni, forsi kultant b'għaġla u mhux bil-ħsieb, għaliex tgħallimt ħafna minn għandhom ukoll.

Tgħallimt minn kulħadd, speċjalment meta ġejt fostkom."

Il-Merti:

Ġanni Pace MQR

Ġorġ Peresso MQR

Ara min ingħata Ġieħ ir-Repubblika mill-President ta' Malta


Awtoritajiet Ġermaniżi ħadu passi biex iwaqqfu sistema ta' qerq stramba għall-aħħar li wettqu persuni ta' twemmin lemin-estrem taħt l-isem Reichsbürger.

Permezz ta' din is-sistema kienu jkunu mhedda uffiċjali Ġermaniżi.

Kienet tinvolvi li persuni jirreġistraw multa fl-Istati Uniti u wara, jintbgħatu ittri legali minn avukati privati f'Malta permezz ta' proċedura skont il-liġi Ewropea.

Il-Gvern Ġermaniż sab koperazzjoni sħiħa mil-awtoritajiet Maltin biex tintemm dik li spiċċat tissejjaħ "Malta scam", li kienet qed tintuża biex ikunu iffastidjati imħallfin, awtoritajiet Ġermaniżi tal-qorti u politiċi.

Mill-bidu tal-2014, membri tal-moviment Ġermaniż sabu mezz kif jirritaljaw kontra multi u sejħiet biex jidhru quddiem il-Qorti.

Dawn jirreġistraw fl-istat ta' Washington li għandhom jiġbru flus kbar mingħand diversi persuni distini fil-Ġermanja u fl-Awstrija wkoll.

Skont il-mezzi tax-xandir internazzjonali, jirreġistraw f'Washington, għax l-awtoritajiet Amerikani ma jivverifikawx il-leġittimità ta' dawn il-multi.

It-talba għall-ħlas imbagħad tkun indirizzata minn kumpaniji reġistrati hawn Malta li waqqfu Reichsbürger stess, permezz ta' ittri uffiċjali li jiġu preżentati l-Qorti u jużaw proċeduri Ewropej biex l-ittri uffiċjali jaslu għand il-Ġermaniżi u l-Awstriaċi.

Nhar it-Tlieta, raġel ta' 75 sena suspettat li huwa parti mill-Reichsbürger fil-Bavaria instab li kellu kollezzjoni illegali ta' armi, inkluż tmien snieter kbar, tliet pistoli, u ammont kbir ta' munizzjon.

Fil-Bavaria wkoll uffiċjal spiċċa maqtul b'tiri sparati minn membru tal-istess grupp.

Jittieħdu passi biex tieqaf sistema ta' qerq li fiha Malta kienet tintuża


Żewġ pakketti maħsuba bombi intbagħtu lil kritiċi tal-President Amerikan Donald Trump, din id-darba lill-Uffiċjal għoli tad-Demokratiċi, is-Senatur Cory Booker, u lill-eks kap tal-Intelliġenza Nazzjonali, James Clapper.

Fost dawk li kienu fil-mira ta' dawk li qed jissejħu bħala attentati terroristiċi, kien hemm l-attur Robert De Niro, u l-eks President Amerikan, Barack Obama.

Filmati minn kameras tas-sigurtà fil-faċilità postali f'Miami fi Florida, fejn instab il-pakkett indirizzat lil Booker, qed ikunu studjati mill-FBI.

Aktar pakketti suspettati bomba jintbagħtu lill-kritiċi ta' Trump


Il-preżentatur tar-radju 101 David Thake qed jikkunsidra li jikkontesta għall-Kap tal-Partit Nazzjonalista.

Mal-gazzetta The Times of Malta, Thake qal li qed jikkunsidra serjament din il-pożizzjoni iżda se jħabbar id-deċiżjoni tiegħu meta l-perjodu tan-nominazzjonijiet jiftaħ – jiġifieri l-ġimgħa d-dieħla.

Jekk dan hu minnhu, l-għażla tat-tesserati Nazzjonalisti se tvarja minn l-avukat, magħruf fiċ- ċrieki tal-PN, Adrian Delia u d-Deputat Għawdxi Chris Said u d-DJ David Thake.

David Thake jrid imexxi l-PN


Mara Awstraljana inħatfet minn erba rġiel armati fl-Afganistan, wara li qattgħat lejl barra ma' sħabha.

Il-mara, li taħdem ma' aġenzija li toffri l-għajnuna fl-Afganistan, sabet ruħha mdawwar bl-irġiel li jingħad li kellhom snieter AK-47.

Dawn ġiegħluha tidħol f'karozza u saqu 'l bogħod biha.

Għalkemm hija Awstrljana, il-mara għandha nazzjonalità doppja u hija wkoll Afgana.

Ġurnalist li jgħix ftit bogħod minn fejn inħatfet il-mara qal li qed ikun hemm bosta rapporti ta' persuni barranin li jinħatfu, b'min jaħtafhom jitlob il-flus.

L-Ambaxxata Awstraljana f'Kabul qed taħdem kemm tiflaħ biex tikseb informazzjoni dwar il-mara, filwaqt li kompliet twissi biex Awstraljani ma jersqux lejn Kabul minħabba l-biża' ta' ħtif.

Din is-sena inħatfu żewġ Awstraljani oħra.

Awstraljana tinħataf f'Kabul


Beppe Fenech Adami, illum Viċi-Kap tal-Partit Nazzjonalista, qed jikkunsidra li jikkontesta r-rwol ta' Deputat Kap għall-Affarijiet tal-Parlament.

Dan qalitu l-MaltaToday, li rrimarkat kif għalkemm Fenech Adami kien fit-tmexxija tal-Partit li ra żewġ telfiet konsekuttivi b'aktar minn 35,000 vot kull darba, xorta mhux qed jaqta' qalbu.

Flimkien mal-Kap Simon Busuttil, mas-Segretarju Ġenerali Rosette Thake, il-Viċi Kap Mario De Marco u l-President tal-Eżekuttiv Ann Fenech, Beppe Fenech Adami kien qal li se jirriżenja mill-kariga ta' Viċi Kap tal-Partit Nazzjonalista; sigħat wara t-telfa umiljanti tal-elezzjoni tat-tlieta ta' Ġunju.

Meta kkuntattjat mill-MaltaToday, Fenech Adami ma ċaħadx l-interess li jikkontesta għar-rwol ta' Deputat Kap għall-Affarijiet tal-Parlament, u insista li "fil-politika, wieħed qatt ma jista' jeskludi xejn."

Fenech Adami jrid jibqa' fil-poter


Kliem iebes għas-sitwazzjoni mwiegħra li jinsab fiha l-Partit Nazzjonalista, u l-mod xejn ġust li bih imxew l-istituzzjonjiet mal-familja Muscat fid-dawl tal-konklużjonijiet tal-inkjesta Egrant.

A void , u shattered kien il-mod kif l-editorjal tat- Times of Malta ddeskriva l-qagħda li ġabu l-Partit Nazzjonalista fih Simon Busuttil u Adrian Delia.

Intqal li jekk Delia ma jistax jikseb l-appoġġ tal-Partit tiegħu stess, għandu jwarrab mit-tmexxija.

Jisħaq li la darba d-Deputati Nazzjonalisti mhux qed jaraw id-diżappunt f'għajnejn il-partitarji tagħhom, ma ħaqqhomx ikunu eletti.

Kienet innutata wkoll is-siwtazzjoni 'imbarazzanti' u 'offensiva' li jinsab fiha l-Partit, hekk kif sittax-il Membru Parlamentari Nazzjonalista ffirmaw ittra biex il-Kap Delia ma jissospendix lil Simon Busuttil mill-Partit wara li rikeb fuq il-gidba ta' Daphne Caruana Galizia fil-konfront tal-familja tal-Prim Ministru, u l-kumpanija Egrant.

Iżda t-times tisħaq li l-ħtija mhix kollha ta' Delia li n- New Way tiegħu falliet, għax Simon Busuttil, laħaq falla qablu.

Intant, l-editorjal ta' The Malta Independent innota kif l-ebda istituzzjoni ma ħarġet tipproteġi lil ulied il-Prim Ministru fl-eqqel tal-allegazzjonijiet dwar Egrant.

Qal li huwa fid-dmir tal-istituzzjonijiet ta' pajjiżna li jwettqu l-missjoni tagħhom.

Is-silenzju ta' dawn l-istituzzjonijiet għadu għaddej anke issa li ġiet ippubblikata l-inkjesta, u qal li dan huwa ta' nuqqas f'għajnejn il-vittimi u l-innoċenti.

L-editorjal innota wkoll kif l-Arċisċof kien pront biex juri solidarjetà ma' wlied Daphne Caruana Galizia iżda s'issa għadu ma lissinx kelma dwar it-fal ta' Joseph u Micelle Muscat.

ARA: Jisħaq li Delia għandu jwarrab mit-tmexxija


Maria Louisa Scicluna ngħatat il-Premju Nazzjonali għall-Volontarjat 2019, wara ħidma bla waqfien mal-Fondazzjoni Għawdxija l- OASI .

Maria Louisa ilha tagħmel volontarjat mal- OASI mis-sena 1997, fejn ilha minn dakhinar tagħti faraġ u kuraġġ lil diversi familji li jħabbtu wiċċhom mal-vizzju tad-droga.

Hija waqqfet grupp ta' madwar 60 voluntier biex kontinwament jagħtu sapport lil din il-Fondazzjoni.

F'kumment ma' ONE News hija qalet kif il-volontarjat issa sar parti minn ħajjitha.

Maria Louisa stqarret: "Il-Volontarjat hija xi ħaġa li ttik ħafna sodisfazzjon u ħafna fullfilment għax int tkun qed tara l-bżonn u tgħin lil ħaddieħor.

U end of the day it is rewarding ħafna."

Flimkien ma' Maria Louisa, ġiet rikonoxxuta bil-Premju Voluntier Żagħżugħ Gabriella Meli mill- Girl Guides Malta, fejn ma' ONE News saħqet kemm il-volontarjat jagħtiha sodisfazzjon.

Meli qalet: "Il-Volontarjat dejjem għamiltu mill-qalb u għax nieħu gost nagħmlu u ħassejt li ħadt ħafna lura minnu bħala sodisfazzjon u bħala kontributt lejn il-komunità.

M'għamiltux biex nieħu l-ebda premju jew xejn in return imma naħseb li l-ebda job ma jista' jtik."

Jikkumplimentaw dawn iż-żewġ premji kien hemm ukoll il-Premju għall-Organizzazzjoni Volontarja li ntrebaħ mill- Migrant Offshore Aid Station , u l-Premju Korporattiv tal-Volontarjat li ntrebaħ minn Tangiers International Company Limited.

Preżenti il-President ta' Malta George Vella qal li l-volontarjat huwa pilastru kbir u ferm importanti fis-soċjetà tagħna u li dan jgħaqqad in-nies billi jneħħi s-sens ta' solitudni u jsaħħaħ is-sens ta' komunità fl-individwu.

Min-naħa tiegħu s-Segretarju Parlamentari Clifton Grima qal kif il-Gvern qed jaħdem bis-sħiħ sabiex jgħin lil dawn l-għaqdiet.

Huwa sostna li "Irridu naraw li jkollna sistemi fejn ikun hemm aċċesibilità għall-Fondi fejn ikun hemm aċċesibilità għal numru ta' skemi oħra li joħorġu min żmien għal żmien min-naħa tal-Gvern."

Maria Louisa Scicluna mill-OASI tirbaħ il-Premju Nazzjonali għall-Volontarjat


Madwar 70 student minn seba' skejjel primarji differenti minn madwar Malta u Għawdex ħadu sehem fit-tielet edizzjoni ta' din is-sena ta' "Bil-Qari u l-Kitba Niskorja."

Programm mill-Aġenzija Nazzjonali tal-Litteriżmu fi ħdan il-Ministeru għall-Edukazzjoni li l-għan tiegħu huwa li jxettel l-imħabba għall-qari u l-kitba permezz tal-futbol.

F'ġurnata mill-isbaħ fuq il-ħaxix li fuqu jittrenja t-tim nazzjonali Malti, it-tfal lagħbu l-logħba tal-ballun sabiex jimmarkaw tmiem din l-edizzjoni.

ONE News tkellem ma' wħud minn dawn l-istudenti hekk kif qalulna kif permezz ta' dan il-programm tgħallmu jaqraw iktar u jilgħabu bħala tim.

Huma qalulna:

"Ħadt pjaċir nilgħab mal-ħbieb, inkun naf kif nilagħbu futbol, nagħżel ktieb li huwa tajjeb għaliha u tgħallimt lil mhux bilfors trid tirbaħ fil-logħba tal-futbol."

"Li għandna naqraw u għandna naħdmu bħala tim."

"Ħadt gost għax dejjem nistgħu naqraw mal-ħbieb u nagħti esperjenza lill-ħbieb u lit-tfal l-oħrajn u nħeġġiġhom biex jibqgħu jaqraw.

"Ħadt gost nilgħab ma' sħabi u mas-Sir Gilbert u ħadt gost ukoll naqra ma' Miss Marija."

Ma naqasx li jagħti ħsibijiet interessanti, il-goaler Saviour Darmanin, li flimkien ma' Gilbert Agius u Carmel Busuttil magħruf aħjar bħala l-Bużu qed imexxu dan il-programm u jgħinu studenti mhux biss fil-grawnd iżda anke fil-litteriżmu.

Huwa stqarr: "S'issa minn dak li rajna mill-istatistika, it-tfal kollha tjiebu u żdiedu wkoll anke fil-livell tal-qari tagħhom jiġifieri dik hija xi ħaġa importanti għax ifisser li qed jaqraw."

Darmanin stqarr li hawn għatx għal dawn it-tip ta' programmi.

Huwa tenna: " I ssa jidher li hemm rispons tajjeb ukoll għax fil-fatt issa fħandna 9 skejjel li ħa jibda f'dan iċ-ċiklu, iċ-ċiklu seba' li issa nibdew biex induru fl-iskejjel ta' Malta u Għawdex."

F'konferenza tal-aħbarijiet li għaliha attendew il-Ministru għall-Edukazzjoni Owen Bonnici u s-Segretarju Parlamentari għall-Isport Clifton Grima, tqassmu ċ-ċertifikati, kotba u blalen lil dawk kollha li pparteċipaw f'dan il-programm.

Il-Ministru Bonnici saħaq fuq metodi ta' tagħlim interattiv u s-Segretarju Parlamentari Clifton Grima nnota d-dedikazzjoni ta' dawk kollha involuti biex it-tfal jiżviluppaw f'ċittadini denji ta' dan il-pajjiż.

Nippromwovu l-qari u l-kitba permezz tal-futbol bil-programm 'Bil-Qari u l-Kitba Niskorja'


Dalgħodu fil-Mużew Marittimu l-Birgu tħabbru l-finalisti tal-Isport Malta Awards l-Għażliet Sportivi Nazzjonali.

Ħames finalisti f'kull kategorija barra fit-tim tas-sena fejn ħa jkunu sitta peress li kien hemm żewġ finalisti li ġabu l-istess ammont ta' punti wara l-votazzjoni tal-ġurnalisti.

Dan it-tħabbir sar waqt iċ-ċerimonja tal-għoti taċ-ċertifikati lis-semi finalisti tat-tmien kategoriji.

Din iċ-ċerimonja kienet indirizzata mis-Segretarju Parlamentari għaż-Żgħażagħ, Sport u Għaqdiet tal-Volontarjat l-Onorevoli Clifton Grima, iċ-Chairman ta' Sport Malta Dr Luciano Busuttil u l-President ta' l-Għaqda Ġurnalisti Sport Sandro Micallef.

Finalisti Kategorija Żagħżugħa tas-Sena:

Mya Azzopardi – Għawm

Finalisti Kategorija Żagħżugħ tas-Sena:

Il-Finalisti Kategorija Uffiċjal tas-Sena:

John Zammit – Ċikliżmu

Il-Finalisti tal-Kategorija Kowċ tas-Sena:

Edward Caruana Dingli – Sport Paralimpiku

Il-Finalisti Tim tas-Sena:

Tim tal-Luxol – futsal

Tim Kampjonat Ewropew kompost minn: Tony Drago u Duncan Bezzina – Snooker

Tim tan-Nisa Kampjonat tal-Mediterran kompost minn: Sue Abela u Sara Xuereb – Ten Pin Bowling

Tim Nazzjonali tal-Irġiel – Waterpolo

Il-Finalisti tal-People's Choice Award:

Rodney Gatt – Tiġrijiet taż-Żwiemel

Il-Finalisti Kategorija Sportiva tas-Sena:

Mya Azzopardi – Għawm

Il-Finalisti fil-Kategorija Sportiv tas-Sena:

Rodney Gatt – Tiġrijiet taż-Żwiemel

Jitħabbru l-finalist tal-'Isport Malta Awards' – Għażliet Sportivi Nazzjonali


Hekk kif dalgħodu ssoktaw it-tfittxijiet għaż-żewġ żgħażagħ li ntlemħu l-aħħar il-Ġimgħa filgħodu, Nick Johnson u Mark Petric instabu ħajjin.

L-ewwel tagħrif li għandna b'rabta mas-sejba taż-żewġ żgħażagħ li għebu l-aħħar jiem juri li ż-żgħażagħ kienu fuq l-art f'xifer l-irdum fl-Imtaħleb u mhux fil-baħar.

Kien meta raw il-Melita II li qabżu l-baħar u hemm itellgħu mid-dgħajsa li l-armata tuża għat-tfittxijiet.

Fl-aħħar ħinijiet ddaħlu ċ-Ċirkewwa wara li tentattiv biex jittellgħu l-Ġnejna falla minħabba t-temp.

B'hekk jidher li kien il-fatt li huma kienu fuq l-art u t-tfittxija ffokat il-baħar li setgħet kienet waħda mir-raġunijiet għaliex damu daqshekk biex instabu.

Iż-żewġ ġuvintur instabu dalgħodu għall-ħabta tas-6:45 ftit il-bogħod miż-żona ta' fejn instabu l-oġġetti.

Fi stqarrija l-Forzi Armati ta' Malta qalu li l-ġuvintur intlemħu mill-Forzi Armati ta' Malta waqt tfittixa li qed issir.

Intbgħatu l-ħelikopter AW139 u d-dgħajsa Melita II Search and Rescue sabiex jiġu evakwati ż-żgħażagħ.

Iż-żgħażagħ twasslu ċ-Ċirkewwa permezz ta' dgħajsa peress li l-post fejn instabu ma setgħax jintlaħaq bil-pass.

Fuq il-post hemm tabib fejn eżamina liż-żewġ żgħażagħ li l-Ġimgħa filgħodu telqu bir-rota għall-ħabta tan-12:30.

Jidher li ż-żgħażagħ jinstabu b'saħħithom u bħalissa jinstabu fi triqthom lejn l-isptar Mater Dei.

Kien proprju s-Sibt filgħodu li sajjieda li kienu fil-Blata tal-Melħ irrappurtaw li sabu xi oġġetti fuq il-blat.

Kien wara li missier wieħed mill-ġuvintur li ċempel fuq wieħed mill-mowbajls, u qabdu Pulizija, li bdiet it-tfittxija għal Mark u Nick.

Jidher li t-tfittxija dalgħodu kienet se tibda' miż-Żurrieq bid-drones filwaqt li bl-għajnuna ta' klieb mħarrġa tifttixa oħra kienet se tibda' minn Xatt il-Mielaħ.

Il-Ħadd filgħodu omm wieħed miż-żgħażagħ sabet ir-roti fil-limiti ta' Fomm ir-Riħ.

Aġġornat: Kienu fuq l-art u qabżu l-baħar x'ħin raw il-Melita II


Il-Pulizija f'Alberta fil-Kanada, illum qed jiċċelebraw dan minħabba li se jkunu qed jgħalqu każ ta' żewġ persuni nieqsa, li għandu 24, sena fuq nota pożittiva.

Familjari ta' Anna u Kym Hakzr qalu li l-aħħar li raw liż-żewġt aħwa kien f'Edmonton f'Alberta mis-snin 80.

Iż-żewġ nisa ma rawx lil ommom minn dakinhar 'l hawn iżda għamlu kuntatt magħha fl-1993.

L-oħt il-kbira, Anna, li dak iż-żmien kellha 43 sena, kienet diġa tkeċċiet mill-familja u peress li hi u oħtha Kym, li kellha 29 sena, kienu inseparabbli u sparixxew flimkien.

Wara diċenju mingħajr ebda kuntatt, l-omm marret tagħmel rapport għand il-Pulizija fejn fl-2003 qalet li ulieda kienu neqsin.

L-investigazzjoni, mmexxija mill-Pulizija ta' Lethbridge, għamlu żewġ diċenji jfittxu izda waqfu meta ma sabu ebda evidenza.

F'Ottubru tal-2015, il-Pulizija ppruvat titlob l-għajnuna tal-pubbliku fuq is-sit soċjali Facebook iżda kien kollu ta' xejn.

Kien f'Jannar ta' din is-sena meta l-Pulizija rċeviet informazzjoni li lura fl-1999 mara bl-istess isem bħal ta' Anna Hakze rrapportat li xi ħadd daħal jisraqha d-dar.

Meta kkuntatjawha ma kinitx l-istess persuna, iżda tathom informazzjoni biżżejjed biex isibu lil Anna li kienet nieqsa.

Dan hekk kif snin qabel kienet rat biċċa kitba ta' persuna bl-istess isem u baqgħet imbellħa għax kien l-ewwel darba li rat persuna li jisimha eżatt bħalha.

Minn hemm u minn hawn il-Pulizija rnexxielhom isibu fejn kienet toqgħod Anna iżda meta marru biex jgħidulha għalfejn ħarbet, hi qaltilhom li ma kellha l-ebda idea li hi u oħtha Kym kienu rrapportati neqsin wara li telqu mid-dar minn jeddhom biex jgħixu ħajjithom.

Minħabba raġunijiet ta' privatezza l-Pulizija ma setgħetx tagħti informazzjoni ta' fejn jinsabu l-aħwa iżda ħuhom Ken ipprovda biżżejjed informazzjoni biex jekk qatt jasal jum li jkunu jridu jiltaqgħu miegħu, ikunu jistgħu.

Żewġt aħwa jinstabu wara 30 sena nieqsa


Persuni li kienu qegħdin fuq dgħajsa li kienet se teħodhom Kemmuna iltaqgħu ma' xena ta' qsiem il-qalb hekk kif sabu fekruna li kienet mweġġa' hekk kif belgħet sunnara u kienet qed tifga minħabba xlief.

Wieħed mill-persuni saqsa għall-għajnuna fi grupp magħruf ma' dawn li jħobbu l-annimali f'pajjiżna.

Huwa spjega li l-għajnuna ma setgħetx tingħata mal-ewwel hekk kif kienu jinsabu Kemmuna iżda ħadu ħsieb li jdawwru l-fekruna f'xugaman u ngħatat l-assistenza meħtieġa.

B'xorti tajba din il-fekruna ġiet salvata u nħarġet minn ħalq il-mewt.

Il-veterinarju qal li l-fekruna se tkun qed tiġi rekoverata għal numru ta' xhur.

Jsalvaw fekruna minn ħalq il-mewt


18-il għaqda mhux governattiva ingħataw fondi mill-Fondazzjoni Malta Community Chest Fund permezz tal-fond għal għaqdiet volontarji.

Fondi li permezz tagħhom kull għaqda mhux governattiva se twettaq proġetti soċjali li minnhom se jibbenefika l-poplu Malti u Għawdxi.

It-tmintax-il għaqda intgħażlu wara evalwazzjoni u proċess trasparenti u kontabbli.

Il-President tar-Republikka Marie Louise Coleiro Preca irringrazzjat lil dawn l-għaqdiet filwaqt li fissret kif dawn il-fondi se jibbenefikaw minnhom il-poplu Malti u Għawdxi.

18-il għaqda mhux governattiva jingħataw fondi mill-MCCF


Waħda mill-wegħdi ta' Gvern Laburista hi li jittranġaw it-toroq Maltin u Għawdxin kollha.

Il-Prim Ministru u Mexxej Laburista Joseph Muscat flimkien mal-Ministru Joe Mizzi u s-Segretarju Parlamentari Ian Borg spjegaw din il-prijorità.

Il-Kunsilli Lokali huma responsabbli mit-toroq kollha barra dawk arterjali u distributorji u dawk li qatt ma saru – minħabba nuqqas ta' fondi.

Transport Malta ma tistax tippjana fit-tul għax tiddependi minn vot kapitali fil-baġit, kull sena.

Il-pjan huwa ambizzjuż, biex it-toroq kollha f'Malta u Għawdex isiru u jibqgħu jinżammu kif jixraq lill-pajjiż modern u lin-nies li jużawhom u jgħixu fihom.

Il-programm huwa ta' €700 miljun u huwa ffinanzjat b'mod responsabbli b'fondi Ewropej, mill-Bank tal-Iżvilupp, mill-Fond Nazzjonali għall-Iżvilupp Ekonomiku u Soċjali, minn strumenti finanzjarji oħrajn bħal EFSI u EIB, minn Public Private Partnership u Private Finance Initiatives.

Dan ma jinkludix proġetti infrastutturali fuq skala kbira.

Importanti li wieħed jinnota li l-użu tat-toroq u l-parkeġġ se jibqa' b'xejn.

Aġenzija ġdida se tieħu ħsieb ix-xogħol fit-toroq u se tispiċċa r-responsabbiltà diretta tal-Kunsilli Lokali għall-asfaltar tat-toroq.

Madanakollu l-Kunsilli Lokali mhux se jitilfu fondi, imma jużaw madwar €7M f'fondi għal proġetti oħra fil-lokalitajiet.

Il-Kunsilli Lokali jingħataw l-inkarigu primarju u fondi ġodda meħtieġa biex jiffukaw fuq il-manutenzjoni kontinwa tat-toroq urbani fil-lokalitaà tagħhom mingħajr ma jitilfu l-fondi li għandhom illum.

L-ewwel prijorità se tingħata lil 170 triq residenzjali li għadhom qatt ma ngħataw wiċċ ġdid t'asfalt.

It-toroq kollha se jsiru kollha fuq perjodu massimu ta' tliet snin u mhux anqas minn 60 triq fis-sena.

Ix-xogħol se jsir fuq perjodu massimu ta' seba' snin u l-Gvern ikun għamel it-toroq kollha li xi darba kienu saru iżda spiċċaw imkissra.

Apparti dan, se jidħlu standards ġodda bħal tiswijiet ta' potholes perikolużi fi żmien 24 siegħa .

Bil-Partit Laburista fil-Gvern, jitkompla b'pass mgħaġġel il-programm ta' toroq arterjali u distributorji li minnhom jgħaddi 58% tat-traffiku.

L-enfasi se tkun fuq manutenzjoni preventiva u kontinwa, crash barriers tajba għal ċiklisti, l-istallazzjoni ta' sistemi elettroniċi li jgħinu lis-sewwieqa u Titjib fl-infrastruttura ġenerali.

Dan minbarra upgrades tal-mini kollha fuq l-istess livell tal-underpass tat-Triq Diċembru 13.

B'hekk ikun hawn toroq ta' livell li jixirqu lil pajjiżna.

Isir ukoll programm nazzjonali ta' upgrade infrastrutturali qawwi ta' bankini u żoni pedonali , b'enfasi partikolari fuq l-aċċessibbilità.

Se jkun hemm aktar shared spaces u cycle lanes għall-użu tar-rota.

Dan minbarra programm kontinwu ta' refreshing ta' line markings.

Gvern Laburista fil-Gvern jagħmel proġett pilota biex, kull fejn hu possibbli, jitneħħew l-arbli tad-dwal u wires żejda minn mal-faċċati tad-djar u tan-negozji u bankini aktar aċċessibbli.

Fuq perjodu ta' seba' snin, jitnaqqas drastikament l-isfreġju u l-inkonvenjent, biex ikollna dehra ambjentali aħjar .

Il-pjan hu li jissaħħaħ u jitjieb il-monitoraġġ meħtieġ biex proġetti tat-toroq jibdew u jispiċċaw fil-ħin.

Se jkunu allokati Fondi Ewropej għat-taħriġ tal-ħaddiema tal-kuntratturi tat-toroq, kif ukoll għal immodernizzar fil-makkinarju u l-vetturi tagħhom.

Il-progetti tat-toroq isiru fil-ħin, skond il-baġit allokat u tkun garantita l-aqwa kwalità.

Aġenzija apposta jkollha l-inkarigu tat-tindif ġenerali u l-upkeep tal-pajjiż, inkluż postijiet turistiċi.

Din l-Aġenzija taħdem mill-qrib mal-Kunsilli Lokali u l-entitajiet governattivi.

Tħares ukoll lejn mudelli ta' public private partnership biex jiġi massimizzat il-potenzjal ta' diversi sinerġiji li jistgħu jinħolqu.

press, news, Elezzjoni 2017, Lokali, Proposti

"Nagħmlu t-toroq kollha ta' pajjiżna" – Joseph Muscat


Sit internazzjonali magħruf fil-qasam tal-arkitettura architecturaldigest.com isemmi l-mużew Muża bħala wieħed minn 15-il mużewijiet ġodda li se jiftħu din is-sena madwar id-dinja li se jkollhom sinifikanza fl-arkitettura u l-arti.

Il-Mużew Nazzjonali tal- Arti ta' Malta fi Triq in-Nofsinhar fil-Belt Valletta għalaq il-bibien tiegħu wara 42 sena, u l-wirjiet tiegħu se jiġu trasferiti għall-post ġdid bl-isem ta' MUŻA f'art artistika komunitarja fl-Auberge d'Italie.

Il-bini storiku kien darba s-sede tal-kavallieri Taljani tal-Ordni ta' San Ġwann.

Il-mużew jiftaħ matul din is-sena meta Malta qed tiċċelebra l-Kapitali Ewropea tal-Kultura.

Żur: muza.heritagemalta.org

Muża; mal-aqwa 15-il mużew fid-dinja li se jiftħu din is-sena


Nathea Xuereb ta' 14-il sena għadha kif ġiet irrappurtata nieqsa mill-Pulizija.

Hija dehret l-aħħar ilbieraħ, 7 ta' Settembru fl-inħawi ta' Santa Luċija liebsa leggings suwed u flokk iswed bil-griż bil-kelma 'sochic' fuqu.

Nathea għandha għajnejha żoroq u xagħarha kannella u ta' sikwit tkun Ħal Tarxien jew il-Belt.

Kull min għandu xi informazzjoni dwar Nathea għandu jgħaddiha lill-Pulizija, anke b'mod kunfidenzjali, fuq in-numru tal-Kwartieri Ġenerali tal-Pulizija 21224001 jew 119, jew f'xi Għassa tal-Pulizija.

Tfajla ta' 14-il sena rrappurtata nieqsa


B'rabta man- nirien li ħakmu l-impjant ta' Sant'Antnin , id-Dipartiment tal-Protezzjoni Ċivili qed jappella lir-residenti tal-inħawi biex jgħalqu l-bibien u t-twieqi ta' djarhom għax id-duħħan jista' jkun tossiku.

Jekk id-duħħan xorta jippenetra fi djarhom permezz tal-ventilazzjoni, r-residenti huma mħeġġa sabiex joħorġu minn djarhom.

Dan l-avviż jestendi sa xħin jintfew in-nirien.

NIRIEN: Avviż mid-Dipartiment tal-Protezzjoni Ċivili


Ruth Anne Resch ta' 66 sena ġiet irrappurtata nieqsa lill-Pulizija.

Hija dehret l-aħħar ilbieraħ fl-10:30 f'Raħal Ġdid liebsa flokk roża u qalziet iswed.

Kull min għandu xi informazzjoni għandu jgħaddiha lill-Pulizija fuq in-numru 119, jew jgħaddiha fi kwalunkwe Għassa tal-Pulizija.

Mara ta' 66 sena rrappurtata nieqsa


In-numru ta' persuni rrappurtati nieqsa kawża tan-nirien qattiela li ħakmu l-Istat Amerikan ta' Kalifornja, niżel għal 25.

Dan wara li fl-aħħar ġimgħat, u fl-eqqel ta' dan id-diżastru naturali, in-numru ta' persuni nieqsa kien ilaħħaq l-1,200.

L-agħar inħawi li kienu milquta min-nirien kienu dawk li jinsabu fin-naħa ta' fuq tal-Istat, fosthom ir-raħal bl-isem Paradise.

Intant, ħaddiema tas-salvataġġ għadhom qed iwettqu operazzjonijiet mill-aktar delikati fost il-fdalijiet tat-18,000 dar li nqerdu fin-nirien.

In-numru ta' persuni nieqsa f'Kalifornja kawża tan-nirien jinżel għal 25


Donald Trump qed jhedded li pajjiżi li qedgħin jopponu li l-Amerika ta' Fuq tkun ir-reġjun ospitu tat-Tazza tad-Dinja tal-2026, jistgħu jitilfu l-appoġġ politiku tal-Istati Uniti.

Quddiem il-FIFA bħalissa hemm l-offerta tal-Marokk u offerta konġunta bejn l-Istati Uniti, il-Kanada u l-Messiku.

Il-President Trump ta' l-appoġġ tiegħu lejn l-offerta bejn it-tliet pajjiżi kostitwenti tal-Amerika ta' Fuq bid-deċiżjoni tal-FIFA mistennija jum qabel il-bidu tat-Tazza tad-Dinja fir-Russja.

Fi tweet Trump qal l-Amerika u l-pajjiżi l-oħra għamlu biċċa xogħol tajba u li tkun ħasra li pajjiżi li dejjem sabu l-appoġġ tal-Amerika jopponu l-offerta Amerikana.

Staqsa wkoll għalfejn l-Istati Uniti għanda tagħti l-appoġġ lejn dawn il-pajjiżi meta lanqas fil-Ġnus Maqgħuda ma jissaportjaw lill-Istati Uniti.

Dawn il-kummenti ta' Trump jistgħu possibilment jiksru regoli tal-FIFA rigward intħil politiku fil-proċess ta' għażla ta' pajjiż ospitu tat-Tazza tad-Dinja.

Trump jhedded nuqqas ta' appoġġ lejn min jopponi li l-Amerika ta' Fuq tospita it-Tazza tad-Dinja


Mia O'Connell ta' 12-il sena instabet u rritornat lura d-dar wara li kienet irrappurtata nieqsa lill-Pulizija.

Hija dehret l-aħħar it-Tnejn filgħodu lejn l-iskola St. Catherine's f'Pembroke għall-ħabta tat-0750hrs.

It-tfjala għandha għajnejn blue u xagħar nokkli.

L-aħħar li kienet tider liebsa l-uniformi tal-iskola li hi ta' kulur blue bi strixxa ħamra fil-ġenb kif ukoll kellha basket griż.

Il-Pulizija tirringrazzja lil kull min għen biex tinstab it-tfajla.

AĠĠORNAT: Mia O'Connell lura d-dar


Bħala parti miż-żjara fl-Emirati Għarab Magħquda, il-President ta' Malta Marie-Louise Coleiro Preca indirizzat il- Malta-UAE Business Forum , organizzat mill-Kamra tal-Kummerċ u l-Industrija ta' Dubaj.

Hawnhekk, il-President faħħret ir-relazzjonijiet bilaterali b'saħħithom bejn Malta u l-UAE u enfasizzat dwar fatturi komuni li għandhom iż-żewġ pajjiżi bħala ċentri kummerċjali u marittimi għar-reġjuni rispettivi tagħhom.

Il-President Coleiro Preca qalet li l-pożizzjoni tal-Emirati Għarab Magħquda bħala hub tal-Lvant Nofsani u l-pożizzjoni ta' Malta bħala hub ġeo-strateġiku fir-reġjun Ewro-Mediterran, huma perfetti biex Malta u l-UAE jkunu kollaboraturi ideali u mhux kompetituri.

Dan iwassal biex jinħolqu sinerġiji effettivi.

"Bis-saħħa ta' dawn is-sinerġiji, mhux biss se jibbenefikaw is-setturi kummerċjali u soċjali ta' Malta u l-Emirati Għarab Magħquda iżda s-swieq tagħna wkoll se jkomplu jikbru fl-aħjar interess tal-popli tagħna.

Dan hu l-mument opportun biex nimxu 'l quddiem biex b'hekk noħolqu prosperità inklussiva għall-popli tagħna".

Il-President spjegat li ż-żjara tagħha fl-UAE kompliet tikkonvinċiha dwar il-ħtieġa li jinħolqu dawn is-sinerġiji u li ssir ħidma aktar mill-qrib ma' dawk interessati fis-setturi pubbliċi u privati tal-UAE biex jiġu esplorati opportunitajiet ta' negozju bilaterali.

Fl-aħħar nett, il-President Coleiro Preca pproponiet it-twaqqif ta' Joint Technical Commission dwar il-kummerċ biex b'hekk ikomplu jiġu esplorati u identifikati l-oqsma li fihom kemm Malta kif ukoll l-UAE jistgħu jikkollaboraw.

Il-President kellha taħdidiet bilaterali mal-Viċi Prim Ministru u mal-Ministru tal-Affarijiet Presidenzjali tal-Emirati Għarab Magħquda Sheikh Mansour bin Zayed Al Nahyan f'Abu Dhabi.

Matul il-laqgħa, iż-żewġ naħat tkellmu dwar ir-rabtiet bilaterali bejn l-UAE u Malta u ddiskutew il-possibbiltajiet li jespandu l-koperazzjoni f'bosta setturi, inklużi r-rabtiet tan-negozju u l-investiment.

"Malta u l-Emirati Għarab Magħquda għandhom il-potenzjal jkunu kollaboraturi ideali" – il-President Coleiro Preca